แบงก์โน้ตส์
บอกคำเดียวว่า รวยเพราะบุญหล่นทับ ตอนโน่นนะหนากว่ารัฐบาล จะเชิญมาลงทุนแต่ละรายพากันส่ายหน้าเด่ะ
17 ต.ค. 2555

รีบตัดสินใจ
บอกคำเดียวว่า รวยเพราะบุญหล่นทับ ตอนโน่นนะหนากว่ารัฐบาล จะเชิญมาลงทุนแต่ละรายพากันส่ายหน้าเด่ะ
ปัจจุบันแต่ละรายกินปันผลจากการลงทุนในกองทุนวายุภักษ์ 1 ที่จะหมดอายุลงในปี 2556 กันจนพุงกาง




 
ธนาคารกรุงไทย นั่นถือหุ้นในกองทุนวายุ 1 อยู่สูงลิ่ว 29% รับปันผลไปกินหน่วยละ 30 สตางค์ รวมเป็นเงินก็ 800 ล้านบาทเศษ 
ไทยพาณิชย์นี่ก็แก้มปริ เพราะถืออยู่ 10% 
ธนาคารกรุงศรีอยุธยานี่ก็รับไปไม่น้อยกว่า 200 ล้านบาท จากการถือหน่วยลงทุน 2%
ที่ถือว่าส้มหล่นเห็นจะเป็นธนาคารธนชาตที่ซื้อหุ้นธนาคารนครหลวงไทยมายกชุด และรับเอาหน่วยลงทุนในกองทุนวายุ 1 ที่อดีตแบงก์รัฐถืออยู่ร่วม 5-6% ไปสบายๆ
เรียกว่ากำไรงวดครึ่งปีแรก 9,117 ล้านบาท แบ่งให้แบงก์พาณิชย์ไปก้อนโต
ว่าแต่ปีหน้ารัฐบาลจะยุบกองทุนวายุ 1 ให้เป็นกองทุนเปิดธนาคารเหล่านี้จะถือต่อหรือไม่?
ประสงค์ พูนธเนศ ผู้อำนวยการสำนักงานคณะกรรมการนโยบายรัฐวิสาหกิจ ฝากบอกมาว่า ให้รีบตัดสินใจด่วน...